คาดสัปดาห์หน้าหุ้นแกว่งขึ้นต่อ
ศูนย์วิจัยกสิกรไทย  คาด สัปดาห์หน้าหุ้นแกว่งขึ้นต่อ ได้รับแรงหนุนจากแรงซื้อ LTF และ RMF
24 ธ.ค. 2554

ศูนย์วิจัยกสิกรไทย  คาด สัปดาห์หน้าหุ้นแกว่งขึ้นต่อ ได้รับแรงหนุนจากแรงซื้อ LTF และ RMF 
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มอง แนวโน้มสัปดาห์ระหว่างวันที่ 26-30 ธ.ค.54   ดัชนีอาจยังแกว่งขึ้นต่อ โดยได้รับแรงหนุนจากแรงซื้อ LTF และ RMF รวมถึงการทำราคาก่อนปิดสิ้นงวดบัญชี (Window Dressing) อย่างไรก็ตาม อาจมีแรงขายทำกำไรก่อนสิ้นปีด้วยเช่นกัน สำหรับรายงานตัวเลขเศรษฐกิจสหรัฐที่สำคัญ ได้แก่ เครื่องชี้วัดตลาดที่อยู่อาศัย และความเชื่อมั่นผู้บริโภค นอกจากนี้ คงต้องติดตามพัฒนาการวิกฤติหนี้ยุโรป และการรายงานข้อมูลเศรษฐกิจรายเดือนของทางการไทย ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,017 และ 1,006 จุด ขณะที่แนวต้านคาดว่าจะอยู่ที่ 1,052 และ 1,078 จุด ตามลำดับ.